《劝岩师酒》
宋代·王无咎

腊去东风渐破春，凭轩怅望倍凝神。鸟鸣晓霁声音乐，物被阳和气候新。

佳景牵怀吟稍遍，芳杯到手举宜频。灵均空诧离骚好，憔悴终为独醒人。

作者简介：（1024—1069）建昌南城人，字补之。仁宗嘉祐进士，为江都尉、卫真主簿、天台令，弃而从王安石游。好书力学，所在学者归之。安石荐以为国子直讲，命未下而卒。有《论语解》及文集。